*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*83. számú előterjesztés*

Bátaszék Város Önkormányzata Képviselő-testületének 2017. április 26-án,

16,00 órakor megtartandó ülésére

*Döntés a Búzakalász Mezőgazdasági Szövetkezet Bátaszék közösségi alapjába tartozó vagyonának
átadás-átvételéről*

|  |
| --- |
| **Előterjesztő:** dr. Bozsolik Róbert polgármester**Készítette:** Kondriczné dr. Varga Erzsébet jegyző Bozsolik Zoltán városüzemeltetési mb. irodavezető**Törvényességi ellenőrzést végezte:** Takácsné Gehring Mária aljegyző**Tárgyalja:** Pénzügyi és Gazdasági Bizottság: 2017. 04.25. |

**Tisztelt Képviselő-testület!**

A Búzakalász Mezőgazdasági Szövetkezet Bátaszék (7140 Bátaszék, Orbánhegyi út 1.) képviselője megkereste önkormányzatunkat azzal, hogy a szövetkezet tulajdonában álló kivett művelési ágú út, árok, vízfolyás megnevezésű ingatlanokat részben, vagy egészben térítésmentesen átadná.

Bátaszék Város Önkormányzatának Képviselő-testülete a 15/2017.(I.25.) önkormányzati határozatával döntött arról, hogy az ingatlanokat térítésmentesen átvenné, illetve az ingatlanok átadását-átvételét tartalmazó megállapodás ismertében hozza meg végső döntését az átvételről.

Az ingatlanok átvételével kapcsolatos egyeztetési eljárás lefolytatását követően a Búzakalász Mezőgazdasági Szövetkezet megküldte az önkormányzat részére az ingatlan-forgalmi szakvéleményt. Az ingatlan-forgalmi értékbecslés szerint az átvétellel érintett földterület mérete 67,0906 hektár. A 400.000,-Ft/ha értéket figyelembe véve 26.836.240,-Ft a földterület egészének piaci forgalmi értéke térburkolat nélkül. A burkolati érték földterületi érték nélkül 32.531.220,-Ft. A forgalmi érték összesen 59.367.460,-Ft.

Megküldésre került még a Szerződés a szövetkezet közösségi alapjába tartozó vagyon átadásáról, illetve átvételéről (1.sz. melléklet) is, mely részletesen tartalmazza az ellenérték szolgáltatása nélküli átadás-átvétel feltételeit.

Bátaszék Város Önkormányzata Képviselő-testületének az önkormányzat vagyonáról és a vagyongazdálkodás részletes szabályairól szóló 13/2013. (VI. 01.) önkormányzati rendelet 14. §-a szerint,ha ellenértékkel, vagy anélkül ingatlan vagyonról az önkormányzat javára lemondtak (az önkormányzatnak felajánlottak), a vagyont a polgármester akkor fogadhatja el, ha:

a.) az önkormányzat tudja teljesíteni az elfogadott vagyonnal kapcsolatos kötelezettségeket,

b.) az *a)* pont szerinti kötelezettség teljesítése likviditási problémát nem okoz, és nem zavarja az önkormányzati feladatok ellátását.

A Szerződés tartalmazza, hogy a közösségi alap átadása megfelel a 2007. évi CXXVII. törvény (ÁFA-törvény) 17. § (2) bekezdésében és 18. §. (1) és (2) bekezdéseiben megjelölt feltételeknek, mindkét fél vállalja az ott leírt kötelezettségeik teljesítését. Ennek megfelelően a közösségi alap átadása következtében nem áll be a termékértékesítéshez fűződő joghatás.

Továbbá a Szövetkezet 856.219.- Ft készpénz átadását is vállalta az ingatlanok átadásának az ingatlan-nyilvántartásban történő átvezetéséből adódó eljárási költségek fedezetére.

Mindezek alapján javasoljuk az érintett ingatlanok ellenérték szolgáltatása nélküli átvételét és a Szerződés jóváhagyását.

***H a t á r o z a t i j a v a s l a t :***

**Búzakalász Mezőgazdasági Szövetkezet Bátaszék közösségi alapjába tartozó vagyonának átadás- átvételére**

Bátaszék Város Önkormányzatának Képviselő-testülete

1. a Bátaszék település közigazgatási határain belül lévő a Búzakalász Mezőgazdasági Szövetkezet Bátaszék közösségi alapjába tartozó vagyonának ellenérték szolgáltatása nélküli átvételével egyetért,
2. a szövetkezet közösségi alapjába tartozó vagyon átadásáról, illetve átvételéről szóló szerződést jóváhagyja,
3. felhatalmazza a város polgármesterét a szerződés aláírására.

*Határidő*: 2017. május 31.

*Felelős:* Dr. Bozsolik Róbert polgármester

*Határozatról értesül:*

 Búzakalász Mezőgazdasági Szövetkezet Bátaszék

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár